|  |  |  |
| --- | --- | --- |
|  | **Megállapodás** **költségtérítéses szakképzésről** |  |

amely létrejött egyrészről a

**Pécsi Tudományegyetem**

székhely: 7622 Pécs, Vasvári Pál u. 4.

csoport azonosító szám: 17783941-5-02

adószám: 19308681-4-02

intézmény azonosító: FI 58544

bankszámlaszám: OTP 11731001-23135378

statisztikai számjel: 19308681-8542-563-02

szerződéskötéssel érintett szervezeti egység: Általános Orvostudományi Kar, Szak- és Továbbképző Központ

képviseli: Dr. Forrai-Werling Márta igazgató

(továbbiakban: Egyetem)

másrészről

név: …………………………..

anyja neve: ……………………………

születési hely, idő: ………………………….

lakcím: …………………………..

alapnyilvántartási szám: ……… …………………

(továbbiakban: költségtérítéses szakképzésben részt vevő személy, Jelölt)

között az alulírott helyen és időben, az alábbi feltételekkel:

1**. A megállapodás tárgya**

1.1 A megállapodás tárgya a/az ……… diplomához kötött **újabb alap / ráépített szakképesítés – ………………………… –** megszerzését célzó szakképzésben való részvétel.

1.2. A Jelölt a szakképzésben költségtérítéses formában vesz részt.

**2. A Jelölt jogai és kötelezettségei**

2.1 A Jelölt köteles az Egyetem grémiumvezetője által kiadott képzési program és képzési terv alapján, a grémiumvezető által kijelölt tutor utasításai szerint, a szakképzés gyakorlati és elméleti oktatásában részt venni.

2.2 A Jelölt köteles a teljesítésigazolását az adott képzési elem teljesítését követő 15 napon belül leadni az ÁOK Szak- és Továbbképző Központnál.

2.3. A szakképzés ideje alatt a Jelölt további jogai és kötelezettségei tekintetében az egészségügyi felsőfokú szakirányú szakképzési rendszerről, a Rezidens Támogatási Program ösztöndíjairól, valamint a fiatal szakorvosok támogatásáról szóló 162/2015.(VI.30.) Kormányrendeletben (továbbiakban: Korm.rendelet), az egészségügyi felsőfokú szakirányú szakmai képzés részletes szabályairól szóló 16/2010. (IV.15.) EüM rendeletben (továbbiakban: EüM rendelet), valamint az egészségügyi felsőfokú szakirányú szakképesítés megszerzéséről szóló 22/2012. (IX.14.) EMMI rendeletben (továbbiakban: EMMI rendelet) meghatározottak irányadóak.

**3. Az Egyetem jogai és kötelezettségei**

3.1 Az Egyetem a Jelölt részére az 1.1. pont alatt megjelölt szakképzettség megszerzése érdekében elméleti és gyakorlati képzést biztosít.

3.2 Az Egyetem a Jelölt részére a szakképzés megkezdésekor képzési programot ad, valamint tájékoztatja a szakképzésben való részvétel előírásairól és kötelezettségeiről.

3.3 A szakképzés ideje alatt az Egyetem további jogai és kötelezettségei tekintetében a Korm.rendeletben, az EüM rendeletben, valamint az EMMI rendeletben meghatározottak irányadóak.

**4. A Megállapodás hatálya, megszüntetése**

4.1. Jelen Megállapodás a Felek általi aláírás napján lép hatályba és a szakképzés befejezéséig, az abszolutórium kiállításának időpontjáig tart.

4.2. A Jelölt jelen megállapodást a szakképzés időtartama alatt írásban 30 napos felmondási idővel jogosult felmondani.

4.3. Az Egyetem a határozott idő lejárta előtt jogosult felmondani a Megállapodást, ha a Jelölttel - magatartása, a képzési program előírásainak, utasításainak a megszegése miatt - az együttműködést a továbbiakban nem tudja fenntartani. Ebben az esetben az Egyetem a Jelöltet a szerződés felmondásáról írásban tájékoztatja. A felmondási idő a tájékoztatás kézhezvételétől számított 30 nap. A Jelölt a felmondás ellen 15 napon belül a Kar dékánjához címzett kifogással élhet.

4.4. Bármelyik fél jogosult a Megállapodástól azonnali hatállyal elállni, ha a másik fél magatartása mások életét, testi épségét veszélyezteti vagy az együttműködés egyéb okból lehetetlenné vált.

**5. Térítési díj**

5.1 Megállapodás tárgya szerinti szakképzés díja a szakképzés teljes és tényleges időtartamára havi …. Ft, azaz ………. forint/hó.

Ezen térítési díjat köteles a Jelölt minden teljesítést követő hónap 5. napjáig a Pécsi Tudományegyetem **11731001-23135378** számú bankszámlájára, a ………. keret megjelölésével, a közlemény rovatban a név, alapnyilvántartási szám, szakképzés feltüntetésével megfizetni.

Amennyiben a Jelölt képzés díjának megfizetését bármely gazdálkodó szervezet átvállalja, a Jelölt köteles az adott szervezet részéről aláírt költségátvállaló nyilatkozatot benyújtani az ÁOK Szak- és Továbbképző Központjához.

5.2 Az Egyetem kijelenti, hogy a szakképzés (rendes, megszakítatlan) időtartama alatt a szakképzés díját nem módosítja.

**6. Egyéb rendelkezések**

6.1. A Jelölt köteles tájékoztatni az Egyetemet a foglalkoztatására irányuló jogviszonyában bekövetkezett változásról, a változást követő 15 napon belül, továbbá a 30 napot meghaladó fizetés nélküli szabadság igénybevételéről.

6.2. A felek kötelesek jóhiszeműen együttműködni, vitás kérdéseiket elsősorban tárgyalásos úton megoldani. A felek az egyeztetés eredménytelensége esetén vitás kérdéseikkel a Pécsi Tudományegyetem ÁOK Szak- és Továbbképző Bizottságához fordulhatnak.

6.3. A jelen Megállapodással nem érintett kérdések tekintetében a Polgári Törvénykönyvről szóló 2013. évi V. törvény, a Korm.rendelet, az EüM rendelet, valamint az EMMI rendelet és az egyéb vonatkozó egészségügyi jogszabályok rendelkezései irányadóak.

6.4. Jelen Megállapodás mellékletei:

* a Jelölt foglalkoztatási jogviszonyát igazoló dokumentum,
* a Jelölt képzési terve.

A jelen Megállapodást a felek elolvasták, közösen értelmezték, és mint akaratukkal mindenben megegyezőt jóváhagyólag három példányban írják alá, melyből egy példány a Jelöltet, két példány az Egyetemet illet.

Pécs, ………………………..

|  |  |
| --- | --- |
| ……………………………….......**Pécsi Tudományegyetem**Dr. Forrai-Werling MártaSzak- és Továbbképző Központ igazgató | ……………………………….......………………………………Jelölt |